CELEX: 62013CN0528
Language: sk
Date: 2013-10-08 00:00:00
Title: Vec C-528/13: Návrh na začatie prejudiciálneho konania, ktorý podal Tribunal administratif de Strasbourg (Francúzsko) 8. októbra 2013 — Geoffrey Léger/Ministre des affaires sociales et de la santé, Etablissement français du sang

14.12.2013   
            
            
               SK
            
            
               Úradný vestník Európskej únie
            
            
               C 367/25
            
         Návrh na začatie prejudiciálneho konania, ktorý podal Tribunal administratif de Strasbourg (Francúzsko) 8. októbra 2013 — Geoffrey Léger/Ministre des affaires sociales et de la santé, Etablissement français du sang
   (Vec C-528/13)
   2013/C 367/46
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif de Strasbourg
   
      Účastníci konania pred vnútroštátnym súdom
   
   
      Žalobca: Geoffrey Léger
   
      Žalovaní: Ministre des affaires sociales et de la santé, Etablissement français du sang
   
      Prejudiciálna otázka
   
   Predstavuje vzhľadom na prílohu III smernice 2004/33/ES (1) okolnosť, že muž mal sexuálny styk s iným mužom, sama osebe sexuálne správanie, ktorým sa osoba vystavuje riziku nákazy závažnými infekčnými ochoreniami, ktoré sa prenášajú krvou, a ktoré odôvodňuje trvalé vylúčenie osôb s takýmto sexuálnym správaním z možnosti darovať krv, alebo je len spôsobilá, podľa okolností veci samej, predstavovať sexuálne správanie, ktorým sa osoba vystavuje riziku nákazy závažnými infekčnými ochoreniami, ktoré sa prenášajú krvou, a ktoré odôvodňuje dočasné vylúčenie možnosti darovať krv počas určitého obdobia po skončení rizikového správania?
   
      (1)  Smernica Komisie 2004/33/ES z 22. marca 2004, ktorou sa vykonáva smernica Európskeho parlamentu a Rady 2002/98/ES týkajúca sa niektorých technických požiadaviek na krv a zložky z krvi (Ú. v. EÚ L 91, s. 25; Mim. vyd. 15/008, s. 272).